**Referat fra generalforsamling den 15.02.2022 i schæferhundeklubben kreds 30, Greve**

Der var fremmødt 18 stemmeberettigede.

**Valg af dirigent**: Per Christiansen blev valgt og erklærede generalforsamlingen for lovligt indkaldt.

**Stemmetællere:** Lilli Ingebrekt og Hans Gøtterup

**Formandens beretning:**

Også året 2021 har være præget af corona, heldigvis ikke i så stor grad som 2020. Nedlukninger har ikke haft så stor gennemslagskraft i idrættens verden og specielt ikke da vores hundesport er udendørs. Muligheden for afholdelse af prøver skuer og konkurrence har fortsat været til stede. Vores repræsentantskabsmøde i marts blev aflyst, men blev afholdt i juni måned, dog kun med deltagelse af en repræsentant pr. kreds.

Kredsbestyrelsen har fortsat med at afholde vores bestyrelsesmøder virtuelt, som til tider gør det nemt at holde bestyrelsesmøderne som ad-hoc møder når der var behov.

I år har vi haft en enkelt brugsprøve og vi måtte desværre aflyse vores kredsmesterskab på grund af manglende tilmeldinger. Vi håber meget at vi i år kan få gang i brugsprøverne igen og der er flere der vil op til prøver. Ved de to sæsonafslutninger har der heldigvis stor tilslutning til køreprøverne.

I år viste kreds 30 flaget til HAS ved at Katrine og Andreas vandt brugsklasse hanner med Thomsebo Shaun, superflot gået😊

På brugshundefronten har kreds 30 været flot repræsenteret ved DM/VM udtagelserne med fem hundeførere, hvoraf tre kvalificerede sig til DM i Vejle, Andre Krause og Korskilde Wida blev nr. 4 med bedste lydighed og DM’s bedst placerede tæve. Vi havde to der deltog til DKK’s IGP3 DM, hvor Tommy Hansen og Gråmanns Nico blev nr. 4 og kvalificerede sig til VM udtagelsen 2022 til FCI VM. Kreds 30 havde også en deltager til RSV-2000 VM nemlig Kim Rasmussen og Schøns Morgan.

I kreds 30 ser vi en flot fremgang af medlemmer i Schæferhundeklubben tilknyttet kreds 30, hvor vi hører fra andre kredse og ikke mindst vores hovedklub at medlemstallet hvert år er faldende.

Fremgangen ser vi også i aktive hundeførere på vores hold og selvtrænere i kredsen hvor vi i efterårssæsonen er tæt på de 100 aktive, det ser jeg som et sundt tegn på at vi er en kreds hvor der er rart at komme og vores ”kunder” får kvalificeret hjælp.

Igen i år vil jeg rose og sige en stor tak til alle vores dygtige trænere og figuranter, det er absolut jeres fortjeneste at vores hundeførere vender tilbage og ikke mindst tiltrækker nye hundeførere, jeg hører tit at de nye kommer på grund af positiv omtale og anbefaling fra andre.

Jeg vil gerne sige en stor tak for et godt samarbejde til min bestyrelse og udvalgsmedlemmer, der lægger et stort arbejde for at få vores kreds til at fungere i det daglige.

I år har vi flere årsnåle, der skal uddeles, det er Kirsten Friis Kristiansen 40 år, Michael Gjerløv 25 år, Annette Petursson, Katrine Ammitzbøll og Lone Hansen 10 år. Stort tillykke med nålene.

Beretningen blev godkendt af forsamlingen.

**Kassererens fremlæggelse af det reviderede regnskab:**

Kassereren fremlagde regnskabet.

Regnskabet blev godkendt med meddelelse om ansvarsfrihed.

**Indkomne forslag:** der var ingen indkomne forslag.

**Valg af næstformand for 2 år:** Randi Salzwedell genopstillede og blev enstemmigt valgt

**Valg af kasserer for 2 år:** Annette Petursson genopstillede og blev enstemmigt valgt.

**Valg af sekretær for 2 år:** Kirsten Urup Elkjær genopstillede og blev enstemmig valgt

**Valg af suppleant for 1 år:** Christian Peters genopstillede og blev enstemmig valgt

**Valg af suppleant for 1 år:** Malene Mølbak genopstillede og blev enstemmig valgt

**Valg af revisor:** Lena Mortensen genopstillede og blev enstemmig valgt

**Valg af revisor suppleant:** Katja Elvius genopstillede og blev enstemmig valgt

**Valg af repræsentanter til repræsentantskabsmødet:** Lotte Hansen og Randi Salzwedell

**Eventuelt:** ingen i forsamlingen havde noget til dette punkt.

Der uddeles pokaler til førstegangsprøver Lea Angel og Christian Peters. Pokaler for bedste gruppe A og B i IGP gik til Andre Krause og bedste C Tommy Hansen.

Derudover uddelte bestyrelsen en kurv til Kim Rasmussen for sin flittighed med rengøring af klubhus😊

Referent Lotte Hansen

Den 16.02.2022

Referatet er godkendt af dirigent Per Christiansen